Document ID: /roh_data/filtered/swiss_laws_in_ROHinterleaved.jsonl.gz/25415

This text was translated from FR into Rumantsch Grischun.

Le fonctionnaire enquêteur met sous séquestre:a. les objets pouvant servir de pièces à conviction;b. les objets et autres valeurs qui seront vraisemblablement confisqués;c. les dons et autres avantages qui seront dévolus à l’État. Les autres objets et valeurs qui ont servi à commettre l’infraction ou qui en sont le produit peuvent être séquestrés, lorsque cela paraît nécessaire pour empêcher de nouvelles infractions ou pour garantir un droit de gage légal. Il est interdit de séquestrer les objets et les documents concernant des contacts entre une personne et son avocat si celui-ci est autorisé à pratiquer la représentation en justice en vertu de la loi du 23 juin 2000 sur les avocats et n’a pas le statut de prévenu dans la même affaire. RS 935.61 Introduit par le ch. I 7 de la LF du 28 sept. 2012 sur l’adaptation de dispositions de procédure relatives au secret professionnel des avocats, en vigueur depuis le 1 mai 2013  (RO 2013 847; FF 2011 7509).

Il funcziunari che fa l’inquisiziun sequestrescha:a. objects che pon avair ina impurtanza sco mussaments;b. objects ed autras valurs da facultad che vegnan probablamain confiscads;c. ils regals ed autras donaziuns che crodan al stadi. Auters objects ed autras valurs da facultad che han servì a commetter la cuntravenziun u ch’èn il product da tala pon vegnir sequestrads, sche quai para dad esser necessari per evitar novas cuntravenziuns u per segirar in dretg da pegn legal. Objects e documents dal contact d’ina persuna cun ses advocat na dastgan betg vegnir sequestrads, uschenavant che l’advocat è autorisà da represchentar partidas davant dretgiras svizras tenor la Lescha dals 23 da zercladur 2000 davart las advocatas ed ils advocats ed uschenavant ch’el n’è betg inculpà sez en connex cun la medema chaussa. SR 935.61 Integrà tras la cifra I 7 da la LF dals 28 da sett. 2012 davart l’adattaziun da disposiziuns da procedura concernent il secret professiunal dals advocats, en vigur dapi il 1. da matg 2013 (AS 2013 847; BBl 2011 8181).